Komisi Pemilihan Umum Kalimantan Selatan menetapakan pasangan Sahbirin Noor wan Rudy Resnawan jadi pemenang pemilihan gubernur-wakil gubernur Kalsel 2015.
Ketua KPU Kalsel Samahuddin Muharram wayah gelar rapat pleno terbuka di Kantor KPU Provinsi, Rabu, mamadahakan, marga kadada gugatan matan pasangan calon lain, maka KPU sudah kawa menetapakan gubernur wan wakil gubernur tapilih periode 2015-2020.
"Sudah kita bariakan waktu tiga hari gasan pasangan lain amun handak menggugat, tapi kadada jadinya kawa kita tetapakan pemenangnya," jar sidin.
Menurut sidin, sesuai hasil rekapitulasi nang diulah KPU provinsi wan KPU 13 kabupaten/kota wayah 19 Desember, pasangan Sahbirin Noor wan Rudy Resnawan dapat suara tabanyak dengan persentase 41,09 persen. Sahbirin-Rudy mengumpulakan suara sabanyak 739.588, amun pasangan Muhidin-Farid sabanyak 725.585 atau 40,09 persen.
Lalu sambung Samahuddin, pasangan Zairullah Azhar wan M Sapi'i mendapatakan 334.712 suara atau 18,68 persen, matan total pemilih sah dalam Pilkada Kalsel ngini sabanyak 1,7 juta jiwa.
Sidin maapresiasi langkah kedua pasangan nang kalah suara ngini kada maulah gugatan, jadinya pesta demokrasi ngini kawa lakas tuntung, wan daerah kawa tarus aman wan damai.
"Kita mamuji banar kenegarawanan buhannya. Marga buhannya, Pilkada Kalsel kawa dijadiakan contoh baik akan sikap kedewasaan samuaan calonnya bisi kometmen mulai memberiakan Pilkada damai," jarnya.
Sementara ngitu, pasangan gubernur wan wakil gubernur tapilih Sahbirin-Rudy maucapakan terima kasih gasan masyarakat nang sudah mempercayaakan kepemimpinan daerah ngini wan buhannya gasan lima tahun.
"Tantunya kepercayaan masyarakat ngini akan kita balas wan kerja keras gasan membangun banua ngini labih baik lagi, jua kesejahteraan," tegas Sahbirin.
Menurut sidin, langkah kedua pasangan calon nang kada menggugat ngini sikap luar biasa banar. "Kita maharapakan bantuan buhannya gasan basama-sama mamajuakan banua ngini, paling kada visi wan misi buhannya kawa kita adopsi," jar sidin nang akrab dikiyau Paman Birin ngini.
Sahbirin wan Rudy jua tim sukses maucapakan terima kasih wan penghargaan nang tinggi gasan aparat keamanan nang sudah baik menjadiakan pilkada ngini bajalan kondusif wan takandali.
"Kita harap kadada kubu-kubuan lagi pendukung si ini wan si itu. Ngini sudah tuntung, mari kita basama membangun daerah ngini, marga dukungan sabarataan kami harapakan banar," jar sidin.
Komisi Pemilihan Umum Kalimantan Selatan menetapkan pasangan Sahbirin Noor dan Rudy Resnawan menjadi pemenang pemilihan gubernur-wakil gubernur Kalsel 2015.
Ketua KPU Kalsel Samahuddin Muharram saat gelar rapat pleno terbuka di Kantor KPU Provinsi, Rabu, mengatakan, karena tidak ada gugatan dari pasangan calon lain, maka KPU sudah bisa menetapkan gubernur dan wakil gubernur terpilih periode 2015-2020.
ind_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn bjn_Latn ind_Latn ind_Latn